”DI SKRAVATURA TI INDEPENDENSIA” é titulu de peça de teatro realizadu pa um grupo de jovens caboverdianos pa konta stória de Cabo Verde.
”Nu atxa me importante ki nos povu konxi stória di ses País” si ki Wilson Da Graça Robalo ki é um de membros de Associason ”Nostalgia Di Cabo Verde”, xplika DYPK, sobre es peça de teatro ki vários joven sta participa e es sta bem apresenta publiku na dia 17 di Junho di 2017, na Ile St. Denis, França.
Associason ”Nostalgia Di Cabo Verde” (NDCV), foi kriado na Maio di 2005, ses sedi ta fika na Saint Denis (93) na suburbio di Paris. Membros di NDCV ta vivi pa tudu kantu di Paris. Es é um mustura di pessoas ki nasce na Europa ku na Cabo Verde. Cada kenha ku si ária professional es djunta mô pa kria es associason pamodi es tudu es tem CV na petu.
”Nu tem feito varios projetu Na CV. Nu manda ajuda pa Fogu undi ki nu djunta ku vários otrus associason. Tambe dja nu faze reestreturason di 3 scolas na Santa Catarina.
Objectivo di associasom é da contributo solidário, desportivo y kultural. Dentu di NDCV nu kria ”KINTAL D’ARTI Y KULTURA” (KAK), undi ki tambe nu ten um grupu di Batuku ki ta skrebi ses proprio letras”, si ki Wilson xplika.
”Objectivo di Kintal é disenvolvi arti e faze ki nos storia e nos kultura ka mori e tambe transmitil pa tudu nos povu e nao sô”, es jovem caboverdiano fla.
Mas keli ka é primeru bes ki es grupo ki ta sta ativo na comunidade, sta apesenta es peça ki ta mostra desde descobrimento de Cabo Verde, escravatura ti independencia. Anu passadu, es apresental na Suiça e tambe na 2014 es atua na festa di INDEPENDENSIA di Cabo Verde. Além disso, tambe djes kustuma disenvolvi peças de teatro, undi ki es mostra alguns realidade di povu caboverdiano, ki es ta kustuma odja ta passa na França ou na Cabo Verde. Realidades sima emigrasom, Embaixada de Cabo Verde, dificuldade de papia lingua, etc..)
Nes peça historico-cultural ku titulu ”DI SKRAVATURA TI INDEPENDENSIA” es introduzi tambe elementos kultural tipo Batuku, Funana, Tabanka e foi es grupo de jovens atores, ki kria ses propio texto e ses material di teatro. E des viagem tem mas novidade: na dia des evento ki é dedicado pa teatro, ta ten tambe apresentason musical di artistas Ide e Eça Monteiro.
por_Latn kea_Latn kea_Latn kea_Latn kea_Latn kea_Latn kea_Latn pap_Latn